REPUBLIKA HRVATSKA

**MINISTARSTVO PRAVOSUĐA**

 **I UPRAVE**

UPRAVA ZA ZATVORSKI SUSTAV

 I PROBACIJU

 **Kaznionica u Lepoglavi**

**KLASA**: 115-02/20-01/43

**URBROJ**: 514-08-03-02-06-20-1

Lepoglava, 9. listopada 2020.

 **OVLAŠTENOM** **PONUDITELJU**

**Predmet**: Servis prijenosnih/ prijevoznih vatrogasnih aparata i rezervnih dijelova

 **- poziv na dostavu ponude*, upućuje se***

 Pozivamo Vas na dostavu ponude za periodičko ( godišnje ) servisiranje prijenosnih i prijevoznih vatrogasnih aparata za gašenje požara, propisano čl. 41. Zakona o zaštiti od požara ( NN 92/10 ), Pravilnikom o vatrogasnim aparatima ( NN 101/11 ) i Pravilnikom o izmjenama i dopunama Pravilnika o vatrogasnim aparatima od 14.06.2013.g.,koje zahtijeva dinamika provođenja preventivnih poslova zaštite od požara Odjela osiguranja Kaznionice.

 U ponudi mora biti istaknuta ukupna cijena, u koju su uključeni svi troškovi pregleda, provjere ispravnosti i funkcionalnosti aparata/ pripadajućih dijelova uključujući i zamjenu dotrajalih i/ ili neispravnih dijelova novim i nerabljenim, proizvođača ˝ Pastor ˝, Bestovje.

Izabrani ponuditelj će servis obaviti **pokretnim servisom u prostoru Kaznionice** **krajem X. 2020.**

 Ponuda se podnosi za 379 vatrogasnih aparata, razvrstanih po: tipovima uz analitiku rokova važenja unutarnjih pregleda te starosne dobi pojedinih tipova aparata, a sve sukladno tabeli **periodički servis vatrogasnih aparata kaznionice u lepoglavi** u 2020. g. u privitku ovog poziva. Cijena ponude za cjelokupan obim i sadržaj servisiranja vatrogasnih aparata i dotrajalih/ neispravnih dijelova podnosi se bez i s PDV- om, na ovjerenom memorandumu tvrtke/ ponuditelja.

**Kriterij odabira: najniže ponuđena cijena s PDV- om** za cjelokupan obim i sadržaj predmeta poziva, obzirom da Naručitelj ne može koristiti pravo na pretporez.

 Uz ponudu, kao uvjet razmatranja ponude treba priložiti slijedeće dokaze sposobnosti:

* Dokaz o upisu u sudski, obrtni, strukovni ili drugi odgovarajući registar države sjedišta gospodarskog subjekta, ne stariji od tri ( 3 ) mjeseca po primitku ovog poziva;
* Dokaz o ispunjenju plaćanja dospjelih poreznih obveza i obveza za mirovinsko i zdravstveno osiguranje ( Potvrda porezne uprave o stanju duga ), ne stariji od 30 dana;
* važeća Ovlaštenja za obavljanje poslova ispitivanja ispravnosti i funkcionalnosti vatrogasnih aparata, izdana od strane ovlaštenih proizvođača ili ovlaštenih zastupnika.

 Naznačene● dokazne dokumente/ isprave ponuditelji mogu dostaviti u **neovjerenoj preslici** *( kojom se smatra i neovjereni ispis elektroničke isprave ).*

**Plaćanje**: **30 dana** od dana primitka **eRačuna** ( jedino i isključivo ) i potpisane/ ovjerene otpremnice za naručenu i neosporno izvršenu uslugu. Uz otpremnicu ( ili jednakovrijedni dokument ) se obvezno prilaže radni nalog, ovjeren žigom i potpisom ovlaštenog službenika Naručitelja.

**Termin izvršenja**: krajem X. mj. 2020.g. ( 44. tjedan 2020.g. )

**Mjesto obavljanja usluge**: **isključivo pokretnim servisom u prostoru Kaznionice**

**Garancija za obavljeno / dijelove**: min. 24 mjeseca od dana isporuke.

**Valjanost ponude: 60 dana** od utvrđenog roka za dostavu ponude

 Ponudu je potrebno dostaviti najkasnije u **petak, 16.10. 2020. g. do 13:00 sati**, **u zatvorenoj kuverti** putem pošte ili osobno na adresu:

Ministarstvo pravosuđa i uprave, Uprava za zatvorski sustav i probaciju

**Kaznionica u Lepoglavi,** Hrvatskih pavlina 1, 42250 Lepoglava

**“ Servis vatrogasnih aparata 2020.- NE OTVARATI ”**

 **Upravitelj:**

 **Dražen Posavec**

**TROŠKOVNIK : PERIODIČKI SERVIS**

 **PRIJENOSNIH/ PRIJEVOZNIH VATROGASNIH APARATA- Upute za oblikovanje ponude**

 Ponuditelj je u obvezi iskazati pojedinačne cijene bez uračunatog PDV- a po tipovima vatrogasnih aparata iz priloženog tabelarnog prikaza podataka te **ponudom obuhvatiti**:

* periodički pregled vatrogasnih aparata za 379 kom.;
* unutarnji pregled vatrogasnih aparata za 33 kom.;
* rezervne dijelove vatrogasnih aparata, proizvođača ˝ Pastor- TVA ˝d.d., Bestovje uzimajući u obzir tehničko stanje i starost ( plombe, osigurači, sav potrošni materijal, eventualne zamjene: mlaznice, spojne cijevi, bočice ako je aparat bio aktiviran, naljepnice s hologramskom zaštitom i serijskim brojevima i sl. )

*uz napomenu da se rezervni dijelovi mogu iskazati* ***ili*** *kao zasebna ■ cjelina* ***ili*** *kao sastavni dio uključen u periodički/ unutarnji pregled aparata ( prethodne dvije ■ );*

* sukladno **napomeni** u podnožju tabele periodički servis vatrogasnih aparata kaznionice u lepoglavi u 2020. g.: ►za **3** aktivirana S- 9 aparata potrebno je punjenje ABC prahom ( 27 kg ) i zamjena bočica s pogonskim plinom , ►istovremeno je potrebno zamijeniti **35** kom.zastarjelih bočica s pogonskim plinom na aparatima S- 9 novima.

 Sve 4■ cjenovne sastavnice ponuditelj dostavlja u formi ponude na memorandumu tvrtke, svaku zasebno te sve kumulativno, na način da su iz ponude razgraničeno razvidni :

 Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_kn

 25% PDV-a\_\_\_\_\_\_\_\_\_\_\_\_\_\_\_\_\_\_\_\_\_kn

 UKUPNA CIJENA s PDV-om \_\_\_\_\_\_\_\_\_\_\_\_\_\_\_\_\_\_\_KN

**ISKAZIVANJE CIJENA**: upisati jedinične cijene za svaku stavku/ tip vatrogasnog aparata. U jediničnu cijenu uključeni su svi prateći troškovi kao: PVC garancije, zbrinjavanje otpada, transportni troškovi, izrada Upisnika o pregledu vatrogasnih aparata, odobreni ( nije uvjet ) % rabata i/ ili slično. Ukupna cijena stavke izračunava se kao umnožak količine i cijene stavke/ tipa vatrogasnog aparata.

Zbroj svih ukupnih cijena stavaka ( za periodički/ unutarnji pregled vatrogasnih aparata + rezervne dijelove aparata ( iskazane zasebno **ili** uključene u jedinične cijene periodičkog/ unutarnjeg pregleda ) + punjenje prahom i punjenje bočica pogonskim plinom za 3 aktivirana S-9 aparata + **35** zamjena zastarjelih bočica na aparatima S- 9 predstavlja cijenu ponude pokretnog servisa u prostoru Kaznionice iskazanu bez PDV- a.

U tu cijenu uračunati su svi troškovi i popusti, Fco skladište: Kaznionica u Lepoglavi, dostavljeno, pregledano, servisirano, tako da **nije dopuštena niti predviđena mogućnost naknadnog zaračunavanja bilo kakvih troškova/ izdataka na teret Kaznionice** u Lepoglavi.

**KRITERIJ ODABIRA**: **najniža cijena ponude,** isključivo za cjelokupan opseg i sadržaj usluge godišnjeg, periodičkog servisa vatrogasnih aparata.

**ROK VALJANOSTI PONUDE**: **60 dana** od roka utvrđenog za dostavu ponuda.

**NAČIN OBRAČUNAVANJA CIJENA:** Cijene ponude utvrđuju se kao **fiksne i nepromjenjive** te se iste tijekom roka valjanosti ponude ne mogu mijenjati.

U \_\_\_\_\_\_\_\_\_\_\_\_\_\_\_\_\_\_\_10. 2020.g.

 PONUDITELJ:

 \_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **pečat, čitko ime i prezime ovlaštene osobe ponuditelja**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**potpis ovlaštene osobe ponuditelja**

**Napomena: Za pojedinosti oko oblikovanja/ izrade ponude možete se obratiti nadležnom, g. Mariu Conjar, tel: 042/700-800 ►kućni: 905 i/ili 845.**